Hydroscapha

Hydroscapha er en slekt av knøttsmå biller som lever mellom alger i rasktflytende bekker. De finnes ikke i Norge, men to arter forekommer i Sør-Europa. De hører til gruppen Myxophaga. Gruppen er meget tolerant når det gjelder temperatur, noen kan leve i iskaldt vann mens andre lever i vann fra varme kilder som holder en temperatur på 45 °C. Disse små billene er ofte tallrike, og både voksne og larver kryper rundt i algemattene som danner seg på steiner i bekkene, særlig på grunna nær breddene. Larvene ånder ved hjelp av trakégjeller, noe som mellom insekter med fullstendig forvandling bare finnes hos gruppen Myxophaga. De voksne billene bærer med seg et luftlager under dekkvingene.

Utseende 
Ganske små biller, 1 – 2 mm lange, gulbrune eller brunlige. Dekkvingene er forkortede, tvert avskåret. Bakkroppen er trukket ut til en spiss som når langt bakenfor dekkvingene. De kan ligne mye på slekten Cypha i familien kortvinger. Antennene er 8-leddete og ender i en en-leddet kølle. Beina er slanke med tre-leddete føtter. Larvene har et stort, bredt hode, en ganske tykk fremkropp, men liksom hos de voksne er bakkroppen trukket ut til en spiss.

Utbredelse 
Slekten er representert i alle verdensdeler bortsett fra Australia.

Systematisk inndeling 

 Ordenen biller, Coleoptera
 Underordenen Myxophaga
 Familie Hydroscaphidae
 Slekten Hydroscapha LeConte, 1874
 Hydroscapha coomani Löbl, 1994
 Hydroscapha crotchi Sharp, 1874 – funnet i Spania og på Korsika
 Hydroscapha granulum (Motschulsky, 1855) – Frankrike, Italia, Sardinia og tidligere Jugoslavia
 Hydroscapha gyrinoides (Aubé, 1863)
 Hydroscapha hunanensis Pu, 1948
 Hydroscapha jaechi Löbl, 1994
 Hydroscapha jumaloni Sato, 1972
 Hydroscapha khasiorum Fikàček & Podskalská-Šipková, 2009
 Hydroscapha mauretanica Peyerimhoff, 1922
 Hydroscapha monticola Löbl, 1994
 Hydroscapha natans LeConte, 1874 – Vestlige USA, Mexico
 Hydroscapha nepalensis Löbl, 1994
 Hydroscapha rajani Fikàček & Podskalská-Šipková, 2009
 Hydroscapha reichardti Löbl, 1994
 Hydroscapha saboureaui Paulian, 1949
 Hydroscapha satoi Löbl, 1994
 Hydroscapha sharpi Reitter, 1887
 Hydroscapha substrigosa Champion, 1920
 Hydroscapha takahashii Miwa, 1934
 Hydroscapha turbinata Champion, 1925

Referanser

Kilde og bilder 
Maddison, D.R. 1995. Tree of life – Hydroscaphidae.

Eksterne lenker 
 

Biller formelt beskrevet i 1874
Dyr formelt beskrevet av John Lawrence LeConte
Myxophaga